stanford-oval/wikipedia huggingface dataset:
Sidney Bernstein

Sidney Lewis  Bernstein (30. tammikuuta 1899 - 5. helmikuuta 1993) oli brittiläinen liikemies ja media-alan vaikuttaja. Hän kehitti perheensä tanssilava- ja teatteriketjusta mediakonsernin, johon kuului elokuvateattereita ja kaupallinen televisioyhtiö Granada Television.
Bernsteinin isä oli kiinteistöalalla ja hankki East Endin ensimmäiset elokuvateatterit. Sidney lopetti koulun 15-vuotiaana ja alkoi työskennellä isänsä yrityksessä. Hän sai perheen neljä elokuvateatteria perinnöksi 22-vuotiaana, juuri kun äänielokuva teki läpimurtoaan. Hän antoi teatteriketjun nimeksi Granada Espanjan lomien muistoksi.
Bernstein kuului Työväenpuolueeseen ja oli kuusi vuotta kaupunginvaltuustossa. Sodan aikana hän oli Tiedotusministeriön elokuva-alan neuvonantaja, ja vaikutti propagandaelokuvien kehitykseen. Hän kutsutti ystävänsä Alfred Hitchcockin Hollywoodista tekemään kaksi lyhyttä elokuvaa Ranskan vastarintaliikkeen kunniaksi.
Sodan jälkeen Hitchcock ja Bernstein perustivat elokuvatuotantoyhtiön nimeltä Transatlantic Pictures.
Bernstein vastusti aluksi kaupallisia televisiokanavia, mutta kun toimiluvat tulivat myyntiin, hän hankki niistä yhden. Granada Television  palveli Englannin pohjoisosia Manchesterista käsin. Vaikka Bernsteinillä ei ollut siteitä alueelle, hän halusi kanavan saavan pohjoisenglantilaisen leiman, mikä onnistui yli odotusten Lancashireen sjoittuvan sarjan Coronation Street avulla.
Bernstein oli paroni vuodesta 1969.
Aiheesta muualla

Sidney Bernstein Allmoviessa (englanniksi)
Obituary Independent
Sandie Toletti

Sandie Toletti vuonna 2013.
Sandie Toletti (s. 13. heinäkuuta 1995 Bagnols-sur-Cèze) on ranskalainen jalkapalloilija. Hän on pelipaikaltaan keskikenttäpelaaja. Hän on pelannut Ranskan naisten maajoukkueessa 22. heinäkuuta 2022 mennessä 32 ottelua ja tehnyt niissä kaksi maalia.
Toletti edusti vuoteen 2020 saakka kotimaassaan Montpellieria. Sitten hän siirtyi espanjalaisseura Levanteen.
Toletti voitti Ranskan joukkueessa alle 17-vuotiaiden maailmanmestaruuden 2012 ja alle 19-vuotiaiden Euroopan-mestaruuden 2013 sekä saavutti hopeaa alle 17-vuotiaiden EM-kilpailuissa 2012. Naisten maajoukkueessa hän pelasi ensimmäisen kerran lokakuussa 2013.
Sandin kirkko (Nord-Odal)

| Sandin kirkko Sand kirke |
| --- | --- |
 Kirkko vuonna 2005.
Sijainti:  Nord-Odal, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1891
Suunnittelija:  Günther Schüssler
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sandin kirkko (norj. Sand kirke) on Nord-Odalin kunnassa Innlandetin läänissä Norjassa sijaitseva puinen pitkäkirkko vuodelta 1891.
Aiheesta muualla

Kuvia tai muita tiedostoja aiheesta Sandin kirkko (Nord-Odal) Wikimedia Commonsissa
Jesper Wallstedt

| Jesper Wallstedt> Henkilötiedot |
| --- | --- |
Syntynyt: 14. marraskuuta 2002 (ikä 21) Västerås, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  97 kg
Seura
Seura:  Iowa Wild
Sarja:  AHL
Pelinumero:  1
Pelaajaura
Pääsarjaura:  2020–
Jesper Wallstedt (s. 14. marraskuuta 2002 Västerås, Ruotsi) on ruotsalainen jääkiekkomaalivahti, joka edustaa AHL-joukkue Iowa Wildia. Häntä on yleisesti pidetty yhtenä ikäluokkansa lupaavimmista maalivahdeista ja Wallsted on Minnesota Wildin 1. kierroksen 20. varaus NHL:n varaustilaisuudessa 2021. Muuan Future Considerations -sivusto on listannut hänet rankingissaan neljänneksi. Wallstedtista tuli 10. maaliskuuta 2020 kaikkien aikojen nuorin SHL:ssä debytoinut maalivahti vain 17 vuoden, kolmen kuukauden ja 26 päivän iässä.
Ura > Seuraura

Wallstedt on VIK Västerås HK:n kasvatti. Hän debytoi seuran J20-junioreissa 16. syyskuuta 2007 Brynäs IF:ää vastaan. Wallstedtista tuli vain 14 vuoden, kymmenen kuukauden ja yhden päivän ikäisenä J20 SuperElitin kaikkien aikojen nuorin maalivahti. Hän torjui Västeråsin 4–2-voittoon päättyneessä ottelussa 23 kertaa. Wallstedt nousi kauden 2017–2018 mittaan 15-vuotiaana joukkueen pääasialliseksi vastuunkantajaksi. Hän pelasi sarjassa lopulta 25 runkosarja- ja kolme playoff-ottelua. Wallstedtilla oli koko pohjoisen divisioonan paras päästettyjen maalien keskiarvo (2.41) ja ylemmän sarjan paras torjuntaprosentti (92,7%).
Kaudeksi 2018–2019 Wallstedt siirtyi Luleå HF:n organisaatioon. Hän pelasi suurimman osan kaudestaan seuran J20-junioreissa, mutta Wallstedt pelasi osan kaudestaan myös J18-junioreissa. Hän puki kauden aikana myös kolmeen SHL:n playoff-otteluun, mutta Wallstedt jäi kuitenkin ilman peliaikaa.
WHL-joukkue Moose Jaw Warriors varasi Wallstedtin 46. pelaajana CHL:n varaustilaisuudessa 2019, mutta hän päätti jatkaa kaudella 2019–2020 kuitenkin uraansa Luulajan organisaatiossa. Joulukuussa 2019 Wallstedt teki seuran kanssa kevääseen 2022 asti ulottuvan SHL-sopimuksen. Hän pelasi kautensa pääosin J20-junioreissa, mutta Wallstedt debytoi myös SHL:ssä, jossa Wallgren pelasi ensimmäisen ja kauden ainoaksi jääneen ottelunsa runkosarjan toiseksi viimeisellä kierroksella 10. maaliskuuta 2020 vieraissa HV71:tä vastaan. Hän lähti otteluun kakkosmaalivahtina David Rautiolle, mutta Wallgren kuitenkin vaihdettiin Luulajan maalinsuulle hänen tilalleen ottelun toiseen erään, kun HV71 johti ottelua lukemin 1–0. Hän torjui ottelussa 17 kertaa ja päästi yhden maalin. Luulaja hävisi ottelun lopulta lukemin 2–1. Wallstedtista tuli SHL:n kaikkien aikojen nuorin maalivahti vain 17 vuoden, kolmen kuukauden ja 26 päivän iässä. Ennätys oli aiemmin Filip Gustavssonin (17 vuotta, viisi kuukautta ja seitsemän päivää) hallussa. Hän puki kauden aikana myös yhteen Mestarien liigan otteluun, mutta Wallstedt jäi siinä kuitenkin ilman peliaikaa. Toukokuussa 2022 Wallstedt teki kolmevuotisen tulokassopimuksen Wildin kanssa. Lokakuussa 2024 hän solmi Wildin kanssa kaksivuotisen ja yhteensä 4,4 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Ruotsi 2019 | jääkiekko |  |
|  Pronssia | Venäjä 2018 | jääkiekko |  |
| Hlinka Gretzky Cup  | Hlinka Gretzky Cup  | Hlinka Gretzky Cup  |  |
|  Hopeaa | Edmonton 2018 | jääkiekko |  |
|  Pronssia | Piešťany 2019 | jääkiekko |  |
Wallstedt pelasi alle 20-vuotiaiden MM-kilpailuissa vuonna 2021, jolloin hän toimi pääasiassa Ruotsin kakkosmaalivahtina Hugo Alnefeltille ja pelasi kahdessa ottelussa. Wallstedt edusti Ruotsia myös alle 18-vuotiaiden MM-kilpailuissa vuosina 2018 ja 2019, joista jälkimmäinen turnaus päättyi maailmanmestaruuteen ja ensimmäinen turnaus pronssiin. Vuoden 2018 turnauksessa hän toimi joukkueensa kolmosmaalivahtina, eikä pukenut yhteenkään otteluun. Vuoden 2019 turnauksessa Wallstedt toimi pääasiassa Hugo Alnefeltin kakkosmaalivahtina ja pelasi kaksi ottelua.
Wallstedt pelasi myös alle 18-vuotiaiden Hlinka Gretzky Cupissa vuosina 2018 ja 2019, joista ensimmäinen turnaus päättyi hopeaan ja jälkimmäinen pronssiin. Hän pelasi myös World U-17 Hockey Challengessa vuonna 2018, jolloin Wallstedt voitti pronssia. Yhteensä hän on pelannut kaksi nuorten ja 31 poikien maaottelua.
Muuta

Wallstedtin isoveli Jacob pelasi omalla urallaan maalivahtina Ruotsin alemmissa sarjoissa ja Yhdysvaltain yliopistosarjoissa.
Jesper Wallstedt on maininnut esikuvakseen Henrik Lundqvistin.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2019 | U18 | 2 | 2 | 0 | 120 | 3 | 0 | 1.50 | 93,6 |
| 2021 | JMM | 2 | 0 | 1 | 100 | 4 | 0 | 2.40 | 92,3 |
Jonna Paananen

| Jonna Paananen> Henkilötiedot |
| --- | --- |
Syntynyt: 23. heinäkuuta 1984 (ikä 40) Alajärvi
Kansalaisuus:   Suomi
Ammatti:  Tubettaja
Muut tiedot
Lempinimet:  Wildeem, Wildy, Deliwien
Aktiivisena:  2011–
Aiheesta muualla
Kotisivu
Jonna Annukka Paananen (s. 23. heinäkuuta 1984 Alajärvi) on YouTubeen videoita tekevä suomalainen tubettaja. Hänet tunnetaan sosiaalisissa medioissa paremmin nimellä Wildeem, Deliwien tai lyhyemmin Wildy. Paananen on tullut tunnetuksi tekemällä videoita YouTubeen Deliwien-nimiselle kanavalleen, jolla oli heinäkuussa 2021 lähes 120 000 tilaajaa. Paananen on tehnyt myös pelistreameja Twitchiin. Hän on tehnyt myös vine-videoita, joissa leikkii maskottinsa dyn-kanan kanssa.
Ura YouTubessa

Paananen teki ensimmäiset videonsa Deliwien-kanavalleen vuoden 2011 alkupuolella. Videot olivat englanninkielisiä Minecraft-videoita. Myöhemmin hän perusti Chaos Monkeys -nimisen YouTube-kanavan yhdessä Moiras-nimeä käyttävän tubettajan kanssa. Kanavan toiminta loppui vuoden 2012 tammikuussa Paanasen ja Moiraksen välirikkoon. Paanasen ryhdyttyä tekemään Deliwien-kanavalle suomenkielistä videosisältöä vuoden 2013 keväällä kanavan tilaajamäärä alkoi kasvaa nopeasti, ja kanavan kuukausittaiset katsontakerrat ylittivät vuoden 2014 lokakuussa miljoonan rajan. Deliwien-kanavalleen Paananen kuvaa lapsille ja nuorille kohdennettuja pelivideoita, peleinä muun muassa Minecraft, The Sims 4, Stardew Valley, Octodad ja Life Is Strange. Poiketen pelivideoiden yleisestä käytännöstä Paananen ei käytä videoissaan niin sanottua facecam-kuvaa. Kanavan suosituin sarja on Survisarja-niminen Minecraft-pelissä toteutettu tarinamainen fantasiasarja.
Vuoden 2016 joulukuussa Paananen ryhtyi tekemään videoita myös Wildeem-nimiselle kanavalle. Tällä kanavalla Paananen julkaisee kokkausvideoita, erilaisia DIY-videoita sekä videoita Ramo-nimisestä shetlanninlammaskoirastaan. Vuoden 2019 syyskuussa kanavalla oli 20 805 tilaajaa. Syyskuussa 2019 hänen Deliwien-kanavallaan oli 119 638 tilaajaa.
Vuonna 2023 Paananen aloitti yhdessä siskonsa Jaana Mäntylän kanssa YouTube-dokumenttisarjan sisarten yhteisellä Jonna ja Jaana -kanavalla. Sarjan nimi on Kuolemansairasta sisaruutta ja se käsittelee Mäntylän matkaa aivosyövän kanssa. Sarjan ohella Paananen tekee siskonsa kanssa myös Siskottelua-podcastia, jota julkaistaan Spotifyssä sekä YouTubessa.
Ura

Paananen työskenteli vuosina 2015–2016 YouTube-verkosto Splay Suomessa sisällöntuottajana ja myöhemmin talent managerina. Hän irtisanoutui tehtävistään vuoden 2016 lopulla voidakseen keskittyä paremmin omaan sisällöntuotantoonsa.
Paananen on yksi Tubecon ry:n perustajajäsenistä ja toimi sen puheenjohtajana ensimmäisen toimikauden ajan. Hän on myös työskennellyt Tubecon-tapahtumaa järjestävän yrityksen, Suomen Tubetapahtumat Oy:n taiteellisena johtajana vuoden 2017 tapahtuman yhteydessä. Vuoden 2017 loppuun asti hän oli mukana Suomen Tubettajat ry:n hallituksessa.
Siirtoleukapihdit

Siirtoleukapihdit
Siirtoleukapihdit ovat pienikokoiset pihdit, joita käyttävät muun muassa autonasentajat, koneasentajat, koneenkorjaajat ja LVI-asentajat työssään. Siirtoleukapihdeillä on muitakin nimityksiä, kuten liukunivelpihdit, vesipumppupihdit, papukaijapihdit, yleispihdit ja knipexit.
Wikimedia Commonsissa on kuvia tai muita tiedostoja aiheesta .
Seaborgiumheksakarbonyyli

| Seaborgiumheksakarbonyyli |
| --- | --- |

Ominaisuudet
Molekyylikaava:  Sg(CO)6
Seaborgiumheksakarbonyyli (Sg(CO)6) on seaborgiumin ja hiilimonoksidiyksiköiden muodostama organometalliyhdiste. Sen valmistamisen onnistumista pidetään merkittävänä edistysaskeleena raskaita alkuaineita sisältävien uusien organometalliyhdisteiden syntetisoinnille. Seaborgiumheksakarbonyyli on ensimmäinen transaktinoidiatomin sisältävä karbonyylikompleksi, joka on onnistuttu valmistamaan.
Seaborgiumheksakarbonyyliä on onnistuttu valmistamaan laitteistolla, joka tuottaa suunnilleen yhden 265Sg-atomin tunnissa, ja kompleksin muodostuminen on todennettu atomeja tuottavaan laitteistoon yhdistetyllä kromatografiadetektorilla. Seaborgiumheksakarbonyylin adsorboitumislämpötila kultapinnalle on samaa suuruusluokkaa kuin volframiheksakarbonyylilläkin (W(CO)6).
Saxén

Saxén on muun muassa seuraavien henkilöiden sukunimi:
Arno Saxén (1895–1952), suomalainen lääkäri, korva-, nenä- ja kurkkutautien dosentti
Erik Saxén (1877–1910), suomalainen merikapteeni ja sortovuosien aktivisti
Erkki Saxén (1921–2021), suomalainen anatomian professori
Heikki Saxén (s. 1984), suomalainen bioetiikan ja aatehistorian tutkija
Karl Elis Saxén (1873–1918), suomalainen hovioikeudenneuvos
Lauri Saxén (1927–2005), suomalainen professori ja Helsingin yliopiston kansleri
Lily Saxén (1861–1926), suomenruotsalainen runoilija
Martti Saksela, vuoteen 1930 Saxén (1898–1977),  geologi ja malmintutkija
Niilo Saksela, vuoteen 1930 Saxén (1909–1978), lääkäri, professorin arvonimi
Ragnar Saxén (1889–1969), suomalainen metsänhoitaja ja toimitusjohtaja
Ralf Saxén (1868–1932), suomalainen kielitieteilijä
Tryggve Saxén (1920/1921–1970), suomalainen professori ja akateemikko, Vaasan kauppakorkeakoulun rehtori
Uno Alfons Saxén (1863–1946), suomalainen opettaja, kouluneuvos, valtiopäivämies ja tietokirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Shingō Hyōdō

| Henkilötiedot |
| --- | --- | --- |
Koko nimi: Shingō Hyōdō
Syntymäaika: 29. heinäkuuta 1985 (ikä 39)
Syntymäpaikka: Nagasaki, Japani
Kansalaisuus:  Japani
Pelipaikka: Keskikenttäpelaaja
Pituus: 171 cm
Seurat
| Vuodet | Seura | O (M) |
| 2008–2016 2017–2018 2019– | Yokohama F. Marinos Hokkaido Consadole Sapporo Vegalta Sendai | 268 (32) 47 (2)  |
Maajoukkue
| 2005 | Japani U-20 |  |
 Seurajoukkueuran tilastot kattavat vain kansalliset sarjat.
Shingō Hyōdō (jap. 兵藤 慎剛, Hyōdō Shingō; s. 29. heinäkuuta 1985 Nagasaki) on japanilainen jalkapalloilija.
Jalkapallomaajoukkue

Hyōdō kuului Japanin U-20 joukkueeseen nuorten MM-kilpailuissa 2005.
Aiheesta muualla

Soccerway
Joy Page

| Joy Page |
| --- | --- |
 Joy Page vuonna 1956.
Henkilötiedot
Syntynyt: 9. marraskuuta 1924 Los Angeles, Kalifornia
Kuollut: 18. huhtikuuta 2008 (83 vuotta) Los Angeles, Kalifornia
Kansalaisuus:  Yhdysvallat
Ammatti:  näyttelijä
Puoliso:  William T. Orr (vih. 1945–70)
Näyttelijä
Taiteilijanimet:  Joanne Page, Jo Ann Page
Aiheesta muualla
IMDb 
Elonet
Joy(ce) Ann Page, alun perin Paige (9. marraskuuta 1924 Los Angeles, Kalifornia – 18. huhtikuuta 2008 Los Angeles, Kalifornia) oli yhdysvaltalainen näyttelijä. Hänen tunnetuin roolinsa oli Annina Brandel elokuvassa Casablanca (1942). Hänellä on äitinsä puolelta venäjänjuutalaisia sukujuuria.
Pagen isä oli mykkäelokuvanäyttelijä Don Alvarado (oikealta nimeltään José Paige) ja äiti Ann Boyar. Tyttärensä ollessa 5-vuotias vanhemmat erosivat, ja vuonna 1936 äiti meni uusiin naimisiin Warner Bros. -johtajan Jack Warnerin kanssa.
Casablancaan sisältyy ainoa esiintyminen, jonka Page teki Warner Bros.ille. Hän kuitenkin jatkoi uraansa muissa elokuvissa ja esiintyi myös televisiossa. Hän meni naimisiin 1945 William T. Orrin kanssa, ja he erosivat vuonna 1970. Heille syntyi kolme lasta.
Filmografia

Casablanca, Annina Brandel (1942)
Kismet tai Oriental Dream, Marsinah (1944)
Paholaistiikeri (Man-Eater of Kumaon), Lali (1948)
Härkätaistelija ja senorita (Bullfighter and the Lady), Anita de la Vega (1951)
Partisaanihyökkäys (Fighter Attack), Nina (1953)
Rajaseudun apashit (Conquest of Cochise), Consuelo de Cordova (1953)
Olet tuhonnut minut (The Shrike), Charlotte Moore (1955)
Tonka – taistelu viimeiseen mieheen (Tonka), Prairie Flower (1958)
Lähde:
Say (departementti)

Tillabérin alueen departementit.
Say on departementti Nigerin Tillabérin alueella. Se sijaitsee Sahelin vyöhykkeellä Nigerjoen varrella. Departementin pinta-ala on 14 430 neliökilometriä. Asukkaita on 307 600 henkeä (vuonna 2010, arvio).
Departementti rajoittuu idässä Tillabérin alueen Kollon departementtiin, kaakossa Dosson alueen Boboyen departementtiin sekä Beniniin, lännessä Burkina Fasoon ja pohjoisessa Téran departementtiin. Hallinnollinen keskus on Sayn kaupunki. Lisäksi siihen kuuluu kolme maalaiskuntaa: Ouro Guélédjo, Tamou ja Torodi. Tärkein elinkeino on osittain keinokasteluun perustuva maanviljely (hirssi, durra, riisi).
Sandin kirkko (Hadsel)

| Sandin kirkko Sand kirke |
| --- | --- |

Sijainti:  Hadsel, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1914
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sandin kirkko (norj. Sand kirke) on Hadselin kunnassa Norjassa sijaitseva puinen pitkäkirkko vuodelta 1914.
Aiheesta muualla

Kuvia tai muita tiedostoja aiheesta Sandin kirkko (Hadsel) Wikimedia Commonsissa
Sean Edwards

Sean Edwards vuonna 2013.
Sean Lawrence Guy Edwards (6. joulukuuta 1986 Lontoo, Iso-Britannia – 15. lokakuuta 2013 Queensland, Australia) oli brittiläinen moottoriurheilija. Hänen isänsä Guy Edwards on entinen Formula 1 -kuljettaja. Edwards aloitti kilpa-uran vuonna 2003 Britannian Formula Ford -sarjassa, jossa hän sijoittui sarjan neljänneksi. Vuonna 2004 Edwards kilpaili Britannian Formula Renault -sarjassa sijoittuen sarjan viidenneksi. Vuonna 2005 Edwards ajoi British GT -sarjassa. Vuonna 2006 Edwards ajoi FIA GT3 Championship -sarjassa voittaen sarjan mestaruuden. Vuonna 2007 hän siirtyi FIA GT2 Championship -sarjaan. Vuodesta 2008 lähtien Edwards kilpaili Porsche Supercup -sarjassa saavuttaen urallaan kahdeksan voittoa. Vuonna 2012 Edwards voitti Dubain 24 tunnin ajon. Vuonna 2013 hän voitti muun muassa Nürburgringin 24 tunnin ajon ja toiseen kertaan Dubain 24 tunnin ajon. Edwards osallistui myös Span 24 tunnin ajoon vuonna 2007 ja Le Mansin 24 tunnin ajoon vuonna 2012.
Edwards kuoli autoturmassa Australian Queenslandin radalla 15. lokakuuta 2013, jossa hän opasti 20-vuotiasta mieskuljettajaa. Koulutettavan ohjaama Porsche törmäsi seinään ja syttyi palamaan. Edwards menehtyi onnettomuudessa ja kuljettaja sai turmassa vakavia vammoja.
Edwards esitti isäänsä Ron Howardin ohjaamassa Rush-elokuvassa, joka sai ensi-iltansa vain puolitoista kuukautta ennen Edwardsin kuolemaa.
Sandie Richards

| Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Maa:   Jamaika> Naisten yleisurheilu. |
| --- | --- | --- | --- |
|  Hopeaa | Sydney 2000 | 4 × 400 m |  |
|  Pronssia | Ateena 2004 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | 4 × 400 m |  |
|  Hopeaa | Ateena 1997 | 400 m |  |
|  Pronssia | Stuttgart 1993 | 400 m |  |
|  Pronssia | Ateena 1997 | 4 × 400 m |  |
|  Pronssia | Pariisi 2003 | 4 × 400 m |  |
Sandie Richards (s. 6. marraskuuta 1968 Clarendon, Jamaika) on jamaikalainen 400 metrin juoksija.
Richards kilpaili Rooman MM-kisoissa 1987, joissa karsiutui 400 metrin välierissä ajalla 51,54. Hän voitti 1992 GP-finaalin ja seuraavana vuonna Toronton sisäratojen MM-kisoissa hän voitti kultaa ajalla 50,93. Myöhemmin samana vuonna Stuttgartin ulkoratojen MM-kisoissa hän voitti MM-pronssia ajalla 50,44. Vuoden 1994 GP-finaalissa hän oli viides. Seuraavana vuonna hän voitti hopeaa Barcelonan sisäratojen MM-kisoissa ja sijoittui Göteborgin ulkoratojen MM-kisoissa kahdeksanneksi. 1997 hän voitti hopeaa sekä Pariisin sisäratojen MM-kisoissa että Ateenan ulkoratojen MM-kisoissa ajalla 49,79. Ateenan MM-kisoissa hän oli mukana Jamaikam joukkueessa, joka voitti MM-pronssia 4 x 400 metrin viestijuoksussa.
Richards sijoittui 1998 GP-finaalissa ja yleisurheilun maailmancupissa kolmanneksi. Maebashin sisäratojen MM-kisoissa 1999 hän juoksi viidenneksi. Seuraavana vuonna Sydneyn olympialaisissa hän karsiutui välierissä, mutta oli mukana voittamassa olympiahopeaa viestissä. Kauden lopussa hän oli GP-finaalissa neljäs. Lissabonin sisäratojen MM-kisoissa 2001 Richards voitti kultaa henkilökohtaisella matkalla ja oli mukana voittamassa viestihopeaa. Myöhemmin samana vuonna hän karsiutui Edmontonin ulkoratojen MM-kisoissa välierissä. Hän sijoittui vuoden 2002 GP-finaalissa kuudenneksi. Birminghamin sisäratojen MM-kisoissa 2003 hän karsiutui henkilökohtaisen matkan välierissä, mutta oli mukana voittamassa viestissä hopeaa. Myöhemmin samana vuonna hän karsiutui Pariisin ulkoratojen MM-kisoissa välierissä, mutta viestissä voitti MM-pronssia. Richards oli mukana voittamassa olympiapronssia Ateenan olympialaisissa 2004 4 x 400 metrin viestissä.
Ennätykset

300 metrin juoksu: 36,51 (2000)
400 metrin juoksu: 49,79 (1997)
Sekou Oliseh

| 0 | 1 | 2 |
| --- | --- | --- |

Henkilötiedot
Koko nimi: Keisuke Honda
Syntymäaika: 5. kesäkuuta 1990 (ikä 34)
Syntymäpaikka: Monrovia, Liberia
Pelipaikka: keskikenttäpelaaja, hyökkääjä
Pituus: 178 senttimetriä
Seura
Seura: TsSKA Moskova
Pelinumero: 26
Seurat
| Vuodet | Seura | O (M) |
| 2010– | TsSKA Moskova | 44 (4) |
 Seurajoukkueuran tilastot kattavat vain kansalliset sarjat.
Sekou Jabateh Oliseh eli Sekou Oliseh (s. 5. kesäkuuta 1990 Monrovia) on liberialainen jalkapalloilija, pelipaikaltaan hyökkääjä ja keskikenttä pelaaja. Hän edustaa Venäjän pääsarjassa pelaavaa Moskovan TsSKA:n joukkuetta.
Jorma Kääriäinen (englanninkielinen albumi)

| Jorma Kääriäinen Jorma Kääriäinen |
| --- | --- | --- |

Studioalbumin tiedot
 Julkaistu: 2004
 Tyylilaji: Pop, iskelmä
Jorma Kääriäisen muut julkaisut
| Jorma Kääriäinen 2003 | Jorma Kääriäinen 2004 | Onnenlantti 2005 |
Jorma Kääriäinen on suomalaisen iskelmämuusikko Jorma Kääriäisen kolmas sooloalbumi, ja toinen englanninkielinen. Se julkaistiin vuonna 2004. Vuotta aiemmin ilmestyi samanniminen, mutta suomenkielinen albumi Jorma Kääriäinen.
Kappaleet

Walk a Mile in My Shoes – 3.14
Don't Cry Daddy – 3.05
Inherit the Wind – 3.52
Love Letters – 4.00
For Ol' Times Sake – 3.39
Power of My Love – 3.22
I'll Remember You – 6.15
Good Time Charlie's Got the Blues
Hi Heel Sneakers – 6.15
Do You Know Who I Am? – 3.06
It's Over – 2.34
Angel Eyes – 3.18
Sekou Camara

| Henkilötiedot |
| --- | --- | --- | --- |
Syntymäaika: 20. heinäkuuta 1997 (ikä 27)
Syntymäpaikka: Conakry, Guinea
Pelipaikka: oikea laitalinkki
Seura
Seura: HJK
Seurat
| Vuodet | Seura | O | (M) |
| 2015–2016 | KF Luzi United |  ? | (?) |
| 2016– | Besëlidhja Lezhë | 33 | (11) |
| 2017–2018 | → Flamurtari Vlorë (laina) | 29 | (3) |
| 2018–2019 | → Teuta Durrës (laina) | 25 | (4) |
| 2019– | → HJK (laina) | 0 | (0) |
 Seurajoukkueuran tilastot kattavat vain kansalliset sarjat, päivitetty 26. heinäkuuta 2019.
Sekou Camara (s. 20. heinäkuuta 1997 Conakry, Guinea) on guinealainen jalkapalloilija. Pelipaikaltaan hän on oikea laitalinkki. Camara edustaa Veikkausliigassa pelaavaa Helsingin Jalkapalloklubia lainasopimuksella.
Camaran varsinainen seura on albanialainen Besëlidhja Lezhë, josta hän siirtyi Helsingin Jalkapalloklubiin heinäkuussa 2019 lainasopimuksella. Aiemmin Camara on pelannut lainasopimuksella Albanian pääsarjaa Flamurtarissa ja Teuta Durrësissa.
Sekreettideputaatio

Sekreettideputaatio oli Ruotsissa vapauden ajalla (1719–1772) lähes säännöllisesti toimeensa asetettu valtiopäivien valiokunta. Sen asettaminen perustui vuoden 1723 valtiopäiväjärjestykseen. Sekreettideputaatio tarkasti valtaneuvoston pöytäkirjat, erityisesti sisäpoliittisten asioiden osalta, ja myöhemmin se käsitteli myös virkojen täyttämisestä syntyneitä erimielisyyksiä.